ખાંડના હેલ્ધી વિકલ્પો | નવગુજરાત સમય
30-07-2019 10:57 AM
1 / 1 ખાંડના હેલ્ધી વિકલ્પો
કેટલીક વાર સુગરનો વપરાશ ટાળી ન શકાય એવો હોય છે પણ હેલ્ધીઅર અને નેચરલ સબસ્ટિટ્યૂટ્સથી રિફાઇન્ડ સુગરને રિપ્લેસ કરી શકાય.
- ગોળમાં ઘણા વાઇટલ વિટામિન્સ અને કેલ્શિયમ, પોટેશિયમ, મેગ્નેશિયમ અને ફોસ્ફરસ જેવા મિનરલ્સ આવેલાં છે.
ખાંડ એ આપણા પૈકી મોટા ભાગનાને બહુ જ ભાવે છે. આપણને બધાને ડેઝર્ટસ,ભારતીય મીઠાઈઓ, પ્રોસેસ્ડ ફૂડ, ચોકલેટ્સ અને ઘણી બધી એવી વાનગીઓ ભાવે છે, પણ આપણે જાણીએ છીએ તેમ ખાંડ આપણા શરીર માટે સારી નથી અને ખાંડનો વપરાશ ઓછો કરવો ડહાપણનું કામ છે.
પણ શા માટે ખાંડ શરીર માટે નુકસાનકારક છે? વધુ પડતી ખાંડ તંદુરસ્તીના પ્રશ્નો સાથે સીધી અસરથી અથવા ઓબેસિટી દ્વારા સંકળાયેલ છે. સુગરને કારણે થતી સૌથી વધારે કોમન સમસ્યાઓ છે ઓબેસિટી (સ્થૂળતા), હાઇ બ્લડપ્રેશર, હાઇ ટ્રાઇગ્લિસરાઇડ, હાઇ બ્લડસુગર અને ઇન્ફ્લેમેશન જે બધું હાર્ટડિસીઝ તરફ દોરી જાય છે. હાઇ સુગર ઇન્ટેકને લીધે ટાઇપ 2 ડાયાબિટીસ પણ થઈ શકે છે અને ઇન્સ્યુલિન રેઝિસ્ટન્સનો ખતરો વધી જાય છે. સાથે સાથે દાંતનો ઘસારો અને કેવિટીઝ પણ ખરાં જ. કેટલીક વાર સુગરનો વપરાશ ટાળી ન શકાય એવો હોય છે પણ હેલ્ધીઅર અને નેચરલ સબસ્ટિટ્યૂટ્સથી રિફાઇન્ડ સુગરને રિપ્લેસ કરી શકાય.
ગોળ (જેગરી):
રસાયણના ઉપયોગ વિના પ્રોસેસ કરેલ ગોળ બને છે, જેમાં ઘણા વાઇટલ વિટામિન્સ અને કેલ્શિયમ, પોટેશિયમ, મેગ્નેશિયમ અને ફોસ્ફરસ જેવા મિનરલ્સ આવેલાં છે. ગોળમાં આવેલ મિનરલનાં તત્ત્વો રિફાઇન્ડ સુગરમાં હોય તે કરતાં 50 ગણા અને બ્રાઉન સુગર કરતાં 5 ગણાં વધારે હોય છે. ગોળ શરીર માટે એટલા માટે સારો હોય છે કે એ લિવરનું ડિટોક્સિફિકેશન કરે છે. ઇમ્યુન સિસ્ટમ સ્ટ્રોન્ગ કરે છે અને બેટર ડાયજેસ્ટિવ હેલ્થને સપોર્ટ કરે છે. ગોળને કોઈ પણ ફૂડ કે બેવરેજમાં ખાંડને બદલે નાખી શકાય છે. ગોળને નાના ટુકડા કરીને કે છીણીને કોફી/ચામાં, શ્રીખંડ અને સિરિયલ્સમાં નાખી શકાય છે. અથવા બેક્ડ ફૂડ કે ડેઝર્ટસમાં પણ ખાંડને બદલે વાપરી શકાય. કસ્ટર્ડસ કે રાઇસ ગળ્યા બનાવવા માટે સિરપ બનાવવા ગોળને પાણીમાં પલાળી શકાય.
મધ પણ સુગરનો એક સારો વિકલ્પ બની શકે છે. ખાંડની માફક, મધ પણ શરીરમાં ગ્લુકોઝ અને ફ્રૂક્ટોઝમાં બ્રેકડાઉન થાય છે. તેમ છતાં મધ હેલ્ધી બેનિફિટ્સ જેવાં કે એન્ટિઇન્ફ્લેમેટરી, એન્ટિસેપ્ટિક અને એન્ટિ-બેક્ટેરિયલ પ્રોપર્ટીઝ ધરાવે છે. મધનો ઉપયોગ સ્મૂધીઝમાં, બેક્ડ ગુડ્સ, સૉસેઝ, સલાડ ડ્રેસિંગ્સમા થઈ શકે છે પણ સ્વાદમાં મધ ખાંડ કરતા વધારે ગળ્યું છે. એટલે, ઉમેરવું પણ ધ્યાન રાખીને.
કોકોનટ સુગરઃ
કોકોનટ કે નારિયેળની સુગર એ ખાંડનું અનરિફાઇન્ડ ફૉર્મ છે. આમાં એના તમામ મિનરલ્સ અને વિટામીન્સ આવેલાં છે. કોકોનટ સુગરનો ટેસ્ટ કેરેમલ જેવો છે અને તેમાં એટલું જ ગળપણ આવે છે. કોકોનટ સુગર એ વ્હાઇટ અને બ્રાઉન સુગરનું સારું રિપ્લેસમેન્ટ છે. સુગરનું ટેક્સ્ચર રફ હોય છે, એટલે એને બ્લેન્ડરમાં મૂકીને પાવડર ફૉર્મમાં ઉપયોગ કરવો સારો.
સ્ટિવિયા એક્સ્ટ્રેક્ટ્સઃ
સ્ટિવિયા એ સુગરનો એક પ્રકાર છે જે પ્લાન્ટ્સમાંથી એક્સ્ટ્રેક્ટ કરાય છે. એ નોન-કેલોરિક, ડાયાબિટીસ માટે સેફ છે અને વજન વધારતું નથી. એ સુગર કરતાં ઘણું વધારે ગળ્યું હોય છે, એટલે કોઈ ચીજને ગળી બનાવવા માટે ખાંડની જરૂર પડે એ કરતાં ઓછા પ્રમાણમાં સ્ટિવિયા વપરાય. એ પાવડર અને લિક્વિડ જેવાં વિવિધ સ્વરૂપે મળે છે.
આ પણ નેચરલ સુગરનું એક સ્વરૂપ છે. ખજૂર વિટામીન B, પોટેશિયમ, આયર્ન અને ફાઇબરથી ભરપૂર હોય છે જે આપણા શરીર માટે બહુ જ જરૂરી છે. ખજૂરને સ્મૂધીઝ, પ્રોટીન બાર્સ, શીરો અને બીજી ઘણી વાનગીઓમાં ખાંડને બદલે નાખી શકાય. તો ખાંડને બદલે એના જુદા જુદા વિકલ્પોનો ઉપયોગ કરવાનો નાનકડો ફેરફાર કરો અને મીઠી વાનગીઓની લિજ્જત માણો.